Identifica les entitats que surten en el text següent:
Dolors Miquel i Abellà (Lleida, 18 de juliol de 1960) és una poeta catalana. Després d'alguna incursió jovenívola, la seva aparició en l'escena pública catalana ocorre cap a la segona meitat de la dècada dels anys 90. Des d'aleshores, i amb períodes en els quals se n'ha apartat de manera voluntària, ha publicat llibres, ha col·laborat amb articles en la premsa escrita i ha ofert recitals, xerrades, performances i altres actes culturals. L'any 2021, en plena pandèmia anuncià que deixava de publicar llibres de poesia i que canviava el seu nom pel de Lola Miquel, si bé pensava continuar publicant textos i textos teatrals. Va néixer a la partida de Balàfia de LLeida d'una família de classe mitja. Als 3 anys la van dur a estudiar amb una mestra anomenada senyora Maria,  que vivia al pis de sota dels seus avis, i que li va ensenyar a parlar la llengua española que desconeixia, i a sumar , restar multiplicar, dividir , llegir i escriure. D'allí va passar  al col·legi de monges de Lestonnac, del qual en fou expulsada per la seva actitud contestatària. Va estudiar després en un dels Instituts ubicats a la sortida de LLeida, vora la carretera que duu a Saragossa. A la mateixa ciutat començà els estudis universitaris, en l'especialitat de Literatura espanyola. Va ser la ideadora i impulsora de la revista literària La Higiènica  que creà un gran escàndol en la societat postfranquista de LLeida i que acabà éssent segrestada per una mena d'escamot de la guàrdia civil que es personà a la Facultat del Roser. L'any següent, defugint el conservadorisme de les ciutats petites, marxà a Barcelona a estudiar el quart curs de Literatura Catalana. Un cop acabada la carrera, es va treure les oposicions en l'especialtiat i exercí en diferents instituts de Tarragona, Girona i Barcelona fins a l'any 1999 que abandonà la docència. Malgrat el distanciament físic, i les morts dels seus familiars abans del canvi de segle, conserva lligams d'amistat a la seva ciutat, on hi torna de tant en tant i que pobla molts dels seus versos. Cap al 1990 va publicar els seus primers reculls de poesia. Però no fou fins a l'any 1996, un cop separada del seu primer marit, que conjugà l'escriptura de la poesia amb la recitació pública, gràcies a l'amistat que féu amb Enric Casasses. Amb ell i d'altres poetes, com Pau Riba, Josep Pedrals o Gerard Horta i de la mà de Víctor Nick, que en fou l'impulsor, intervingué en una gira per multitud de ciutats i pobles catalans que durà una setmana. Aquest fou l'inici de la seva intervenció com a poeta i recitadora en la vida cultural catalana. El 2016, quasi quaranta anys després del «cas» de La Higiènica, la història es va repetir. El febrer de 2016 va generar polèmica una lectura que Dolors Miquel va fer durant la cerimònia d'entrega dels Premis Ciutat de Barcelona, al Saló de Cent de l'Ajuntament. La lectura, del seu poema «Mare Nostra» –una relectura en clau feminista del parenostre, escrit deu anys abans al recull premiat Missa pagesa– va provocar grans ovacions al públic present a la sala.  Però, Alberto Fernández Díaz, president del Partit Popular de l'Ajuntament, va abandonar l'acte en protesta per aquesta lectura, que considerava irreverent.  Fet que va generar una gran polèmica pública que omplia tots els informatius espanyols i catalans, i que fins va arribar a mitjans sudamericans. Més tard va generar una altra polèmica en dir que havia estat obligada-induïda a recitar el poema «Mare nostra» i va culpar d'haver estat manipulada per aquells a qui havia llogat  l'Ajuntament i l'alcaldessa Ada Colau, per al muntatge de l'acte de l'entrega de premis, això és, per  Magda Puyo i el seu marit.  Més endavant digué que havia estat manipulada pel tinent d'alcalde que portava el cas i per la mateixa alcaldessa. La qual cosa va ser desmentida pels programadors de l'acte. Els germans Díaz i l'Associació Espanyola d'Advocats Cristians la van acusar conjuntament amb l'alcaldessa Ada Colau de «delicte contra els sentiments religiosos». L'escriptora va rebre molt de suport però també amenaces. El 2 de febrer 2017, l'Audiència de Barcelona va arxivar el cas com que els fets cabien en l'exercici de lllibertat d'expressió i no s'ha pogut confirmar la intenció de vexar sigui qui sigui. Inicis Els primers poemes que coneixem de Dolors Miquel apareixen a la revista la Higiènica. Hi ha notícia d'un  llibre perdut escrit l'any 1980 que es va presentar al Premi Miquel de Palol de Girona l'any 1981, i que va quedar finalista. Dolors Ollé, membre del jurat, tenia interès de publicar-lo, però la mateixa autora no sabem per què, no ho va voler tirar endavant. Els anys posteriors també guanyà un parell de premis menors. Un d'ells, amb un escrit titulat Boris, LLuna i Jo,  que presentà amb el nom del seu primer marit, el qual anà a recollir-lo com si en fos l'autor. No fou fins a El vent i la Casa Tancada que guanyà el premi  Premi Rosa Leveroni (1989) que  publicà el seu primer llibre de poemes com a autora amb l'editorial Columna. Amb la mateixa editorial publicaria també un llibre de narrativa titulat Maruja Reyes sóc jo l'any 1992. El problema va venir quan Dolors Miquel escrigué un llibre de sonets de format molt neobarroc, llibre que mai ha vist la llum per decisió de l'autora, cosa que desagradà profundament l'editor de Columna i que portà Dolors Miquel a  allunyar-se'n i a plantejar-se d'altres vies. En aquest sentit la coneixença de Flàvia Company i Enric Casasses foren fonamentals. Etapa 1998-2011
Dolors Miquel i Abellà : artista_o_autor, Lleida : Entitat_Geopolítica, Lola Miquel : artista_o_autor, Maria : persona, Lestonnac : edifici, LLeida : Entitat_Geopolítica, Saragossa : Entitat_Geopolítica, La Higiènica : mitjans_massius, Barcelona : Entitat_Geopolítica, Tarragona : Entitat_Geopolítica, Girona : Entitat_Geopolítica, Enric Casasses : artista_o_autor, Balàfia : Entitat_Geopolítica, Pau Riba : artista_o_autor, Josep Pedrals : artista_o_autor, Gerard Horta : artista_o_autor, Víctor Nick : artista_o_autor, Dolors Miquel : artista_o_autor, Saló de Cent : instal·lació_govern, Ajuntament : govern, Mare Nostra : obra_escrita, parenostre : obra_escrita, Missa pagesa : obra_escrita, Alberto Fernández Díaz : polític, Partit Popular : partit_polític, Mare nostra : obra_escrita, Ada Colau : polític, Magda Puyo : actor_o_director, Díaz : grup_humá, Associació Espanyola d'Advocats Cristians : organització, Audiència de Barcelona : organització, la Higiènica : mitjans_massius, Dolors Ollé : artista_o_autor, Boris, LLuna i Jo : obra_escrita, El vent i la Casa Tancada : obra_escrita, Columna : empresa_privada, Maruja Reyes : obra_escrita, Flàvia Company : artista_o_autor